PRETORIA | Eksderde
Bespreek Kalender 2017 Kalender 2018
Wat is Eksderde?
Die Eksderde Kampterrein is ‘n lekker kampgrond met slaapplek vir 510 persone en is in die bos. Hier is ook baie wild….kom kyk! Eksderde hou elke maand `n gratis Mannekamp en `n gratis Vrouekamp, asook die eerste week van elke skoolvakansie ‘n gratis Kinderkamp 8-13 jaar oud en ‘n gratis Jeugkamp 14-19 jaar oud in die Bosveld met die doel om mense te evangeliseer met die Goeie Boodskap van verlossing, geregtigheid en ‘n hoopvolle toekoms wat in Christus Jesus gevind word. Ons visie is om mense vir ‘n naweek uit hulle omgewing weg te vat, hulle by die Here uit te kry, toe te rus, te motiveer en hulle dan terug te stuur na hulle eie mense, hulle eie dorpe, hulle eie Kerke en hulle eie werke om daar ‘n verskil vir Jesus te gaan maak. Dit gaan nie oor die kampe nie, maar om mense vir Jesus te wen en verhoudings te herste. Die klem vir die naweek val op verhouding met Jesus en vergifnis, mense kry ook die geleentheid om in die rustige Bosveldnatuur tyd te maak vir hulself. Die atmosfeer is baie ontspanne en daar word ook baie gelag en sommer net mekaar geniet. Die Kampe is uiters suksesvol met heelwat getuienisse wat ontvang word van verhoudings tussen egpare, ouers en kinders, en mense en hul Skepper wat herstel is, asook van mense wat ‘n verskil maak in hulle gemeenskap en met nuwe ywer en hoop hulle loopbane aanpak. Eksderde berreik mense deur die hou van: Christen naweekkampe vir Manne, Vroue en Pare, asook Kinder en Jeugkampe word elke eerste week van elke skool vakansie aangebied. Die formaat van die kampe behels ‘n spreker wat die kampgangers oor ‘n toepaslike onderwerp leer, waarna almal wegbreek in klein groepies om dit verder te bespreek. Van die sprekers wat van tyd tot tyd lesings op die kampe aanbied is: Johan Bronkhorst, Joe van den Berg, Jan Bronkhorst, Henk en Sandra Barnard, Danie Lodder, André Bronkhorst, Zandia Bronkhorst. Die lesings wat behandel word is: Skeppingsdoel, Emosionele Bagasie, Geregtigheid, Gawes van die Heilige Gees, Man/Vrou in die Huwelik, Heilige Gees, my Helper, Geheim na Oorwinning. Eksderde Manne en Vrouekampe sien uit daarna om jou, jou familie en vriende op die kampe te verwelkom.
Ons fasiliteite bestaan ​​uit ‘n lesingsaal, eetsaal, groot swembad, braai area, opelugteater, volleybalbaan en ‘n snoepie / koffiewinkel. Die kampeer terrein is geleë op ‘n 85 hektaar bosveld plaas met mak wild en wandel-paadjies, 25km noord-oos van Pretoria op die KwaMhlanga pad. Ons het ook ‘n toegeruste kombuis, lesingsaal, eetlapa, binne huise verhitte “splash pool”, en ‘n boma.
...waar mans al vir meer as 10 jaar elke maand saamkom en saam kuier oor Jesus, en meer leer oor Sy plan en doel met elkeen van ons se lewens.
Wat om saam te neem?
Eksderde Mannekampe word op die Eksderde Bosveld kampterrein ongeveer 25km Noord-Oos vanuit Pretoria aangebied, waar mans al vanaf Julie 2000 elke maand saamkom en saam kuier oor Jesus, en meer leer oor Sy plan en doel met elkeen van ons se lewens.
Kom geniet saam met ons ŉ naweek wegbreek van werk en stres in die bosveld en gaan terug na jou huis, ŉ nuwe mens. Eksderde manne en vrouekampe word sedert 2008 gratis aangebied en word steeds gratis aangebied in 2016.
Mannekamp inskrywings begin om 16h00 op ‘n Vrydagmiddag, aandete is om 19h00 en die eerste lesing begin om 19h45, die kamp is Sondag om 14h00 klaar.
Tyd: Hekke maak STIPTELIK Vrydag 15h00 oop. Inskrywings en begin 16h00 en die kamp maak Sondag om 14h00 klaar.
NB:Eksderde Mannekampe word aangebied vir volwassenes slegs vanaf 18 jaar en op , geen kinders word toegelaat nie.
- Beddegoed – Slaapsak of Duvet met laken/paslaken en kussing. (Daar is ‘n enkelbed met matras beskikbaar vir elke persoon.)
- Toiletware – (skeer en wasgoed) en handdoek
- Casual klere – Dis die Bosveld
- Windbreker, of so iets, vir koel aande.
- Swemklere – as jy wil.
- Bybel, notaboek en pen.
- Daar is ‘n snoepie en koffie kroeg met kaart fasiliteite.
11 tot 13 Maart
15 tot 17 April
13 tot 15 Mei
10 tot 12 Junie
29 tot 31 Julie
26 tot 28 Augustus
16 tot 18 September
21 tot 23 Oktober
18 tot 20 November
27 tot 29 Januarie
24 tot 26 Februarie
24 tot 26 Maart
05 tot 07 Mei
26 tot 28 Mei
23 tot 25 Junie
4 tot 6 Augustus
15 tot 17 September
17 tot 19 November
Ons sien uit om jou daar te sien!
Jou ondersteuning maak `n verskil!
GPS Koördinate (Die koördinate neem jou tot by die Eksderde Grondpad, volg die aanwysingsborde van daar af):
Grade – Minute – Sekondes
S 25º 32′ 18” E 28º 26′ 43”
Eksderde Manne en Vrouekampe se Kampgrond: Eksderde Kampterrein is ongeveer 30 km noord-oos van Pretoria.
Ry Noord op die N1 Polokwane snelweg, gaan verby Pretoria en neem die Zambesi/Cullinan-afrit (Sefako Makgatho). Draai regs by die robot net na die tolhek en ry met Zambesiweg onderdeur die snelweg en draai links by die 2de robot (dis slegs 800m vanaf die snelweg en daar is n groot mall). Die roetebord lees: R573 Kwa-Mhlanga links. Draai dan links met die glybaan op die Kwa-Mhlanga pad (ou Moloto pad) wat verby die Roodeplaatdam gaan. Ry van daardie robot 25km tot waar jy bruin Eksderde Lodges bord kry wat links wys, daar is ook n groot groen bord wat Cullinan na regs wys, net verby daardie bord is ‘n grondpad wat LINKS draai na die Eksderde Kampterrein.
Daar is ook ‘n Eksderde bord met rooi letters hoog aan ‘n kragpaal vas, volg die Eksderde bordjies vir ongeveer 5km tot by Eksderde kampterrein.
...waar vroue se lewens al vir meer as 10 jaar, elke maand verander. Kom geniet ons gratis kampe saam met ons en laat Jesus jou lewe verryk!
Eksderde Vrouekampe word op die Eksderde Bosveld kampterrein ongeveer 25km Noord-Oos vanuit pretoria aangebied, waar vroue se lewens al sedert Julie 2000, elke maand verander. Ons is opgewonde om aan te kondig dat ons in 2016 weer elke maand ŉ vrouekamp sal aanbied. So bespreek vroegtydig, en kom geniet ons gratis kampe saam met ons en laat Jesus jou lewe verryk!
Eksderde manne en vrouekampe word vanaf 2008 gratis aangebied en word steeds gratis aangebied in 2016.
Vrouekamp inskrywings begin om 16h00 op ‘n Vrydagmiddag, aandete is om 19h00 en die eerste lesing begin om 19h45, die kamp is Sondag om 14h00 klaar.
NB:Eksderde Vrouekampe word aangebied vir volwassenes slegs vanaf 18 jaar en op , geen kinders word toegelaat nie.
4 tot 6 Maart
8 tot 10 April
6 tot 8 Mei
3 tot 5 Junie
22 tot 24 Julie
19 tot 21 Augustus
9 tot 11 September
11 tot 13 November
20 tot 22 Januarie
17 tot 19 Februarie
10 tot 12 Maart
21 tot 23 April
19 tot 21 Mei
09 tot 11 Junie
28 tot 30 Julie
18 tot 20 Augustus
08 tot 10 September
10 tot 12 November
Eksderde Jeugkampe se visie is om soveel moontlik Jongmense se lewens permanent te verander om ‘n verskil te maak in die wêreld daar buite.
Jeugkampe (14 tot 18 Jaar)
Eksderde Jeugkampe se visie is om soveel moontlik Jongmense se lewens permanent te verander om ‘n verskil te maak in die wêreld daar buite. Ons help die jeug om te fokus op die positiewe dinge in die lewe en om te heers oor hulle omstandighede deur lesings en games, sodat vandag se jeug tot hulle volle potensiaal kan lewe. Die jeug van vandag het ‘n groot aanslag vanuit die wêreld, maar daar is NIKS wat te groot is vir God nie. Daarom moet tieners weet dat hulle tot ALLES in staat is deur Christus Jesus wat hulle die krag gee.
Tyd: Inskrywings begin Maandag 14h00 en die kamp is Vrydag om 12h00 klaar.
-Slaapsak en Kussing
-Muskiet afweerder bv peacefull sleep, Sonskerm, Eie medikasie, Toiletware.
-Flits & Waterbottel.
-Notaboek, bybel, pen.
-Hoed, Warm baadjie, Tekkies, Plakkies, Slegs gemaklikke en ou klere wat kan vuil word.
-Handdoeke X2, Swemklere.
-Los by die huis: Waardevolle besittings.
21-25 Mar – JEUGKAMP
1-3 Jul – SLEGS SEUNS
30 Sep-2 Okt – SLEGS MEISIES
6-9 Des – JEUGKAMP
31 Mar - 02 Apr – SLEGS SEUNS
03-07 Jul – JEUGKAMP
29 Sep - 1 Okt – SLEGS MEISIES
05-08 Des – JEUGKAMP
Stap1: Druk die bespreek knoppie en beweeg af op die lys wat open om te kyk wanneer die besprekings vir die Jeugkamp oopmaak.
Stap2: Indien die kamp datum rooi vertoon is die kamp besprekings oop, druk op die rooi datum, vul die kampers se besonderhede in en druk bespreek. Geluk U kampers is suksesvol bespreek!
Stap3: Trek die e-pos met U besprekings nommer en Vrywaringsvorm af, bere die besprekings nommer op `n veilige plek, dit dien as U besprekings bewys.
Stap4: Print en vul `n Vrywaringsvorm, wat aan U e-pos aangeheg is, vir ELKE kamper wat U bespreek het in. Op die vrywaringsvorm gaan U gevra word om U besprekings nommer in te vul, geen vrywarings vorm sal aanvaar word sonder `n besprekings nommer nie, U vrywarings vorm is nie U bespreking nie, geen vrywarings vorm sonder `n geldige besprekings nommer sal aanvaar word nie.
Stap5: Stuur jou ingevulde vrywaringsvorm met geldige besprekings nommer na die kantoor deur middel van `n faks by 086 688 5101 of per epos by kantoor@eksderde.co.za Geen kamper sal toegelaat word sonder `n volledige vrywarings vorm nie!
Stap6: Lees deur al die inligting wat aan die vrywaring aangeheg is. Bring U besprekingsnommer saam wanneer U die kampers, Maandag vanaf 2uur, kom aflaai. Kampers word verplig om die hele kamp by te woon van Maandag tot Vrydag. Eksderde Jeugkampe is `n 5 dag kamp pakket. Ons vra die ouers om ons te ondersteun in hierdie verband, vergunnings sal sleg gemaak word indien dit `n noodgeval is. Geniet die kamp!
U sal `n Vrywaringsvorm per e-pos ontvang nadat U die bespreking gemaak het. Print asb en vul `n vrywaringsvorm in vir elke kamper en stuur elke vrywaringsvorm per e-pos na kantoor@eksderde.co.za / faks na 086 688 5101
Ons fokus op 'n verhouding met Jesus en bied fun lesings en games aan op die kinders se vlak, sodat hulle kan verstaan. Ons kinders moet weet hoe spesiaal hulle vir Jesus is.
Kinderkampe (8 tot 13 Jaar)
Saam met Eksderde Jeugkampe bied Eksderde ook Kinderkampe aan vir kinders tussen die ouderdom van 8- en 13 jaar. In vandag se tyd word kinders vanaf ŉ jong ouderdom aan baie negatiewe goed van die wêreld blootgestel, daarom fokus ons met die kinders op verhouding met Jesus en bied vir hulle fun lesings en games aan op hulle vlak, sodat hulle kan verstaan. Ons kinders moet weet hoe spesiaal hulle vir Jesus is en dat Hy belangstel in hulle, selfs op so ŉ jong ouderdom. Ons kry fantastiese terugvoer en getuienisse van ons kinderkampe, wat vir ons wys, ons kleintjies is nie te jonk nie!
Tyd: Inskrywings begin Vrydag 14h00 en die kamp maak die Sondag om 14h00 klaar.
-Slaapsak en Kussing.
1 – 3 Jul
30 Sep – 2 Okt
9 – 11 Des
...waar paartjies se huwelike elke maand groei en verander. Kom geniet ons kampe saam met ons en laat Jesus jou lewe verryk!
Daar word `n huwelikskamp gehou by Eksderde se Lodges elke maand. Hierdie kamp word hoog aanbeveel deur Jan en Johan Bronkhorst vir enige huwelik asook pare wat beoog om in die huwelik te tree. Die kamp word aangebied deur Nelia Steyn en ons delf diep in die verskillende persoonlikheids tipes en hoe om dit, in jou huwelik, tot jou voordeel te laat werk.
Koste: R3500 per paartjie. (Sluit in: verblyf in toegeruste lodge, spesiale etes, drink goed en peusel happies saam met sessies)
Tyd: Vrydag tussen 10:00 vul die kampers elkeen `n persoonlikheidstoets in wat op die kamp behandel gaan word.
Die kamp maak Sondag om 13:00 klaar met middagete
Plek: Eksderde Lodges (1 paartjie per Lodge)
Kom geniet en verryk jou huwelik saam met ons. Daar is slegs plek vir 10 paartjies, dit gaan inderdaat `n intieme naweek wees!
Toiletware – (skeer en wasgoed) en handdoek
Casual klere – Dis die Bosveld
Windbreker, of so iets, vir koel aande.
Swemklere – as jy wil.
Bybel, notaboek en pen.
Daar is ‘n snoepie en koffie kroeg met kaart fasiliteite.
Eksderde verskaf: Kos, eetgerrei, peuselhappies, beddegoed. (Jy is welkom om ekstra komberse te bring vir winter weer.
3-5 Maart 2017
2-5 Junie 2017
Goeie nuus: Besprekings vir die hele jaar se kampe is nou oop, U kan nou bespreek vir enige huwelikskamp in 2017 (Sien die kamp datums)
Om te bespreek, stuur `n epos met jou kontak besonderhede na kantoor@eksderde.co.za ons sal dan die bankbesonderhede vir U stuur sodat U die betaling kan maak.
Navrae: 079 209 9229
Let wel: Besprekings is slegs geldig met ontvangs van U betaling.
...Eksderde bied ook Gratis kampe aan vir Hawelose mense, waar ons hulle bloot stel aan wie Jesus is en deur `n helpende hand, hulle weer hoop gee vir die toekoms.
Eksderde se visie om ŉ impak te maak in ons samelewing strek tot by die hawelose gemeenskap. Eksderde bied op ŉ gereelde basis Hawelosekampe aan vir Mans asook Hawelosekampe vir Vroue. Op so ŉ kamp help ons die kampers om hul identiteit te vind in Jesus en om die terugslae van die lewe te oorkom en vorentoe te beweeg deur vergifnis en liefde vir jouself te koester. Ons poog ook daarin om die kampers te help met fisiese verligting en bystand waar moontlik.
Tyd: Die kamp begin Vrydagmiddag met aandete om 19h00 en die eerste lesing begin om 19h45, die kamp is Sondag om 14h00 klaar.
Plek: Eksderde Konferensie Terrein
Slaapsak of kombers.
Eksderde verskaf: Kos en eetgerei.
21-23 Julie 2017
Eksderde Manne en Vrouekampe is ‘n organisasie sonder winsoogmerk met die doel om mense te evangeliseer met die Goeie boodskapvan verlossing, geregtigheid en ‘n hoopvolle to ekoms wat in Christus Jesus gevind word. Hierdie doel word nagestreef deur die aanbieding van gereelde naweekkampe, ontbyte, seminare en ander aktiwiteite gebaseer op die WOORD van GOD. Die organisasie funksioneer onafhanklik van enige kerkdenominasie en streef na die bevordering van interkerklike samewerking en eenheid.
AGTERGROND: Mabula Manne en Vrouekampe het gedurende Julie 1998 ontstaan en het voorheen kampe aangebied op ‘n Bosveld kampterrein binne die Mabula wildreservaat. Gedurende 1999 is ‘n bosveldplaas te Boschkop geskenk wat toe ontwikkel is om meer aktiwiteite te akkommodeer. Die kampgronde is ontwikkel en slegs twee kampe is daar aangebied, voordat die kampterrein erg verspoel en beskadig is gedurende Februarie 2000. Kampe is daarna vir ‘n tyd lank op Pulani, buite Naboomspruit gehou. Sedert Julie 2000 het ons verskuif na die huidige Eksderde Kampterrein, ongeveer 25km Noord-Oos van Pretoria. Mabula Manne en Vrouekampe se naam is aan die einde van 1999 verander na Eksderde Manne en Vrouekampe.
EKSDERDE SE KANALE: Eksderde bereik mense deur die volgende metodes: Christen naweekkampe word gehou vir Manne, Vroue, Kinders 8-13 jaar ou en Tieners 14-19 jaar oud. Verskeie sprekers bedien die kampgangers met die Woord en praktiese leerervarings. Meer gevorderde kampe met ‘n spesifieke fokus word ook van tyd tot tyd aangebied. Uitreike na dorpe wat die kampe besoek, word onderneem ten einde verhoudinge met die kampgangers te bou in hulle eie dorpe. DVD’s en CD’s van elke lesing word aangebied en versprei ter ondersteuning van mense se persoonlike en gesinslewens. Gebeds- en selgroepe wat vanuit die kampe ontstaan, wat die mense in hulle wandel met die Here versterk word in hulle tuisdorpe aangebied. MISSIE: Eksderde se hoofdoel soos beskryf deur die konstitusie is: “… die bediening van die Liggaam van die Here Jesus Christus, en word uitsluitlik bedryf en georganiseer om CHRISTELIKE EVANGELISASIE te bevorder …”
VISIE: Die fokus is die uitbreiding van die evangelisasiedoelwit. Bemarking van die kamp se aktiwiteite. Die maandelikse opdatering van die webblad met die jongste kampdatums, getuienisse, foto’s en aktuele onderwerpe. Die uitstuur van gereelde motiveringsgedagtes en nuusbrokkies per e-pos en sms’e. Die uitstuur van briewe, e-pos of sms aan kampgangers na afloop van elke kamp om sekere. beginsels te bevestig en betrokkenheid aan te moedig. Die plaas van ‘n bladsy artikel in die Erdekruik koerant elke maand. Visiedeling van die kampe en aktiwiteite met elke kamp, asook met uitreike na dorpe. Ondersteuning van ander bedieninge. Die kanalisering van fondse, materiaal en sprekers ter ondersteuning van ander bedieninge wat besig is om te vestig. Die ondersteuning van die kamplede in die gemeenskap. Die ondersteuning en vestiging van soortgelyke kampe elders binne en buite Suid Afrika.